CELEX: 32010D0061
Language: mt
Date: 2010-02-02 00:00:00
Title: 2010/61/: Deċiżjoni tal-Kummissjoni tat- 2 ta’ Frar 2010 dwar l-approvazzjoni tal-kontijiet ta’ ċerti aġenziji ta’ ħlas fil-Ġermanja u fil-Portugall dwar l-infiq iffinanzjat mis-Sezzjoni tal-Garanzija tal-Fond Agrikolu Ewropew dwar Gwida u Garanzija (FAEGG) għas-sena finanzjarja 2006 (notifikata bid-dokument numru C(2010) 470)

5.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 34/33
            
         DEĊIŻJONI TAL-KUMMISSJONI
   tat-2 ta’ Frar 2010
   dwar l-approvazzjoni tal-kontijiet ta’ ċerti aġenziji ta’ ħlas fil-Ġermanja u fil-Portugall dwar l-infiq iffinanzjat mis-Sezzjoni tal-Garanzija tal-Fond Agrikolu Ewropew dwar Gwida u Garanzija (FAEGG) għas-sena finanzjarja 2006
   (notifikata bid-dokument numru C(2010) 470)
   (It-testi bil-Ġermaniż u bil-Portugiż biss huma awtentiċi)
   (2010/61/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika agrikola komuni (1), u b’mod partikolari l-Artikolu 7(3) tiegħu,
   Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika komuni agrikola (2), u b’mod partikolari l-Artikolu 32 tiegħu,
   Wara li kkonsultat lill-Kumitat tal-Fond,
   Billi:
   
               (1)
            
            
               Id-Deċiżjonijiet tal-Kummissjoni 2007/327/KE (3) u 2008/394/KE (4), għas-sena finanzjarja 2006, approvaw il-kontijiet tal-aġenziji ta’ ħlas kollha ħlief l-aġenzija ta’ ħlas Ġermaniża “Bayern-Umwelt”, l-aġenzija ta’ ħlas Taljana “ARBEA”, u l-aġenzija ta’ ħlas Portugiża “IFADAP”.
            
         
               (2)
            
            
               Wara t-trażmissjoni ta’ tagħrif ġdid u wara verifiki addizzjonali, il-Kummissjoni issa tinsab fil-qagħda li tieħu deċiżjoni dwar l-integralità, l-akkuratezza u l-veraċità tal-kontijiet sottomessi mill-aġenzija ta’ ħlas Ġermaniża “Bayern-Umwelt” u l-aġenzija ta’ ħlas Portugiża “IFADAP”.
            
         
               (3)
            
            
               It-tieni subparagrafu tal-Artikolu 7(1) tar-Regolament tal-Kummissjoni (KE) Nru 1663/95 tas-7 ta’ Lulju 1995 li jistabbilixxi r-regoli dettaljati għall-applikazzjoni tar-Regolament tal-Kunsill (KEE) Nru 729/70 rigward il-proċedura għall-approvazzjoni tal-Kontijiet tas-Sezzjoni tal-Garanzija tal-FAEGG (5) jistipula li l-ammonti li jistgħu jiġu rkuprati mingħand, jew imħallsa lil kull Stat Membru, skont id-deċiżjoni tal-approvazzjoni tal-kontijiet imsemmija fl-ewwel subparagrafu, għandhom jiġu stabbiliti billi jitnaqqsu l-avvanzi mħallsa matul is-sena finanzjarja kkonċernata i.e. 2006, min-nefqa rikonoxxuta għal dik is-sena skont l-ewwel subparagrafu. Tali ammonti għandhom jitnaqqsu minn, jew jiżdiedu ma’, l-avvanzi skont in-nefqa mit-tieni xahar wara dak li fih tkun ittieħdet id-deċiżjoni dwar l-approvazzjoni tal-kontijiet.
            
         
               (4)
            
            
               Skont l-Artikolu 32(5) tar-Regolament (KE) Nru 1290/2005, 50 % tal-konsegwenzi finanzjarji ta’ nuqqas ta’ rkupru tal-irregolaritajiet għandu jagħmel tajjeb għalihom l-Istat Membru konċernat u 50 % jitħallsu mill-baġit Komunitarju, jekk l-irkupru ta’ dawk l-irregolaritajiet ma jkunx sar fi żmien erba’ snin mis-sejba primarja amministrattiva jew ġudizzjarja, jew fi żmien tmien snin jekk l-irkupru jitressaq quddiem il-qrati nazzjonali. L-Artikolu 32(3) tar-Regolament imsemmi jobbliga lill-Istati Membri biex jissottomettu lill-Kummissjoni, rapport fil-qosor dwar il-proċeduri tal-irkupru meħuda b’reazzjoni għall-irregolaritajiet, flimkien mal-kontijiet annwali. Ir-regoli dettaljati dwar l-applikazzjoni tal-obbligazzjoni li għandhom l-Istati Membri jirraportaw l-ammonti li għandhom ikunu rkuprati huma stipulati fir-Regolament tal-Kummissjoni (KE) nru 885/2006 tal-21 ta’ Ġunju 2006 li jistipula regoli dettaljati għall-applikazzjoni tar-Regolament tal-Kunsill (KE) Nru 1290/2005 fir-rigward tal-akkreditazzjoni tal-aġenziji ta’ ħlas u korpi oħra u l-approvazzjoni tal-kontijiet tal-FAEG u l-FAEŻR (6). L-Anness III tal-imsemmi Regolament jipprovdi mudelli tat-tabelli 1 u 2 li għandhom jiġu pprovduti mill-Istati Membri fl-2007. Abbażi tat-tabelli mimlija mill-Istati Membri, il-Kummissjoni għandha tiddeċiedi dwar il-konsegwenzi finanzjarji ta’ nuqqas ta’ rkupru ta’ irregolaritajiet li jmorru lura għal iktar minn erba’ snin jew tmien snin, rispettivament. Din id-deċiżjoni hija mingħajr preġudizzju għal deċizjonijiet ta’ konformità fil-ġejjieni skont l-Artikolu 32(8) tar-Regolament (KE) Nru 1290/2005.
            
         
               (5)
            
            
               Skont l-Artikolu 32(6) tar-Regolament (KE) Nru 1290/2005, l-Istati Membri jistgħu jiddeċiedu li ma jiħdux passi għall-irkupru. Deċiżjoni bħal din tista’ tittieħed biss jekk l-ispejjeż li saru diġà u dawk li aktarx isiru flimkien jaqbżu l-ammont li għandu jiġi rkuprat jew jekk jirriżulta li l-irkupru mhux possibbli li jsir minħabba insolvenza, irreġistrata u rikonoxxuta skont il-liġi nazzjonali, tad-debitur jew tal-persuni legalment responsabbli għall-irregolarità. Jekk dik id-deċiżjoni tittieħed fi żmien erba’ snin mis-sejba primarja amministrattiva jew ġudizzjarja, jew fi żmien tmien snin jekk l-irkupru jitressaq quddiem il-qrati nazzjonali, 100 % tal-konsegwenzi finanzjarji tan-nuqqas tal-irkupru għandhom jitħallsu mill-baġit Komunitarju. Fir-rapport fil-qosor imsemmi fl-Artikolu 32(3) tar-Regolament (KE) Nru 1290/2005 jintwerew l-ammonti li għalihom l-Istat Membru ddeċieda li ma jieħux passi għall-irkupru u fuq liema bażi ttieħdet id-deċiżjoni. Dawn l-ammonti ma għandhomx ikunu ddebitati lill-Istati Membri konċernati u konsegwentement għandhom jitħallsu mill-baġit Komunitarju. Din id-deċiżjoni hija mingħajr preġudizzju għal deċizjonijiet ta’ konformità fil-ġejjieni skont l-Artikolu 32(8) tar-Regolament imsemmi.
            
         
               (6)
            
            
               Billi tapprova l-kontijiet tal-aġenziji ta’ ħlas ikkonċernati, il-Kummissjoni jeħtiġilha tikkunsidra l-ammonti li diġà huma miżmuma mill-Istati Membri kkonċernati abbażi tad-Deċiżjoni 2007/327/KE u tad-Deċiżjoni 2008/394/KE.
            
         
               (7)
            
            
               Skont it-tieni subparagrafu tal-Artikolu 7(3) tar-Regolament (KE) Nru 1258/1999 u l-Artikolu 7(1) tar-Regolament (KE) Nru 1663/95, din id-Deċiżjoni ma tippreġudikax deċiżjonijiet meħuda sussegwentament mill-Kummissjoni li jeskludu mill-iffinanzjar Komunitarju nfiq li ma jsirx skont ir-regoli Komunitarji,
            
         ADOTTA DIN ID-DEĊIŻJONI:
   Artikolu 1
   Il-kontijiet tal-aġenzija ta’ ħlas Ġermaniża “Bayern-Umwelt” u tal-aġenzija ta’ ħlas Portugiża “IFADAP” dwar in-nefqa ffinanzjata mis-Sezzjoni tal-Garanzija tal-Fond Ewropew Agrikolu ta’ Gwida u Garanzija (FAEGG), għas-sena finanzjarja 2006 huma hawnhekk approvati.
   L-ammonti li jistgħu jiġu rkuprati minn, jew li għandhom jitħallsu lil, kull Stat Membru konċernat skont din id-Deċiżjoni, inklużi dawk li jirriżultaw mill-applikazzjoni tal-Artikolu 32(5) tar-Regolament (KE) Nru 1290/2005, huma mniżżla fl-Anness.
   Artikolu 2
   Din id-Deċiżjoni hija indirizzata lir-Repubblika Federali tal-Ġermanja u lir-Repubblika Portugiża.
   
      Magħmul fi Brussell, it-2 ta’ Frar 2010.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 160, 26.6.1999, p. 103.
   
      (2)  ĠU L 209, 11.8.2005, p. 1.
   
      (3)  ĠU L 122, 11.5.2007, p. 51.
   
      (4)  ĠU L 139, 29.5.2008, p. 22.
   
      (5)  ĠU L 158, 8.7.1995, p. 6.
   
      (6)  ĠU L 171, 23.6.2006, p. 90.
   
      ANNESS
      
         RILAXX TAL-KONTIJIET TAL-AĠENZIJI TAL-ĦLAS
      
      
         SENA FINANZJARJA 2006
      
      
         Ammont li jrid jiġi rkuprat mill-Istat Membru jew imħallas lilu
      
      
                  SM
               
               
                   
               
               
                  2006 — Nefqa / Dħul Assenjat għall-Aġenziji tal-Ħlas li għalihom il-kontijiet huma
               
               
                  Total a + b
               
               
                  Tnaqqisiet u sospensjonijiet għas-sena finanzjarja kollha (1)
                  
               
               
                  Tnaqqisiet skont l-Artikolu 32 tar-Regolament (KE) Nru 1290/2005
               
               
                  Total inkluz it-tnaqqisiet u s-sospensjonijiet
               
               
                  Pagamenti li saru lill-Istat Membru għas-sena finanzjarja
               
               
                  Ammont li jrid jiġi rkuprat mill-Istat Membru (–) jew imħallas lilu (+)
               
               
                  Ammont irkuprat mill-Istat Membru (–) jew imħallas lilu (+) skont id-Deċiżjoni 2007/327/KE
               
               
                  Ammont irkuprat mill-Istat Membru (–) jew imħallas lilu (+) skont id-Deċiżjoni 2008/394/KE
               
               
                  Ammont li jrid jiġi rkuprat mill-Istat Membru (–) jew imħallas lilu (+) skont id-Deċiżjoni (2)
                  
               
            
                  rilaxxati
               
               
                  mhux rikonċiljati
               
            
                  = nefqa / dħul assenjat dikjarat fid-dikjarazzjoni annwali
               
               
                  = total tan-nefqa / dħul assenjat fid-dikjarazzjonijiet mensili
               
            
                   
               
               
                   
               
               
                  a
               
               
                  b
               
               
                  c = a + b
               
               
                  d
               
               
                  e
               
               
                  f = c + d + e
               
               
                  g
               
               
                  h = f – g
               
               
                  i
               
               
                  i'
               
               
                  j = h – i – i'
               
            
                  DE
               
               
                  EUR
               
               
                  6 543 354 057,67 
               
               
                  0,00 
               
               
                  6 543 354 057,67 
               
               
                  –15 751,26 
               
               
                  –22 076 833,17 
               
               
                  6 521 261 473,24 
               
               
                  6 543 392 477,21 
               
               
                  –22 131 003,97 
               
               
                  –22 062 685,96 
               
               
                  –68 318,01 
               
               
                  0,00 
               
            
                  PT
               
               
                  EUR
               
               
                  948 006 804,65 
               
               
                  0,00 
               
               
                  948 006 804,65 
               
               
                  –79 408,17 
               
               
                  –1 169 114,34 
               
               
                  946 758 282,14 
               
               
                  946 441 751,51 
               
               
                  316 530,63 
               
               
                  704 425,08 
               
               
                  0,00 
               
               
                  – 387 894,45 
               
            
         
      
                  SM
               
               
                   
               
               
                  Nefqa (3)
                  
               
               
                  Dħul assenjat (3)
                  
               
               
                  Fondi taz-zokkor
               
               
                  Artikolu 32 (=e)
               
               
                  Total (=j)
               
            
                  Nefqa (4)
                  
               
               
                  Dħul assenjat (4)
                  
               
            
                  05 07 01 06
               
               
                  67 01
               
               
                  05 02 16 02
               
               
                  68 03
               
               
                  67 02
               
            
                  k
               
               
                  l
               
               
                  m
               
               
                  n
               
               
                  o
               
               
                  p = k + l + m + n + o
               
            
                  DE
               
               
                  EUR
               
               
                  0,00 
               
               
                  0,00 
               
               
                  0,00 
               
               
                  0,00 
               
               
                  0,00 
               
               
                  0,00 
               
            
                  PT
               
               
                  EUR
               
               
                  – 279 281,98 
               
               
                  0,00 
               
               
                  0,00 
               
               
                  0,00 
               
               
                  – 108 612,47 
               
               
                  – 387 894,45 
               
            
         (1)  It-tnaqqisiet u s-sospensjonijiet huma dawk li jitqiesu fis-sistema tal-pagamenti, li magħhom huma miżjuda b'mod partikolari dawn il-korrezzjonijiet għal dawk li ma jirrispettawx id-dati ta' skadenza stabbiliti f'Awwissu, Settembru u Ottubru tal-2006.
      
         (2)  Biex jiġi kkalkulat l-ammont li jrid jiġi rkuprat jew imħallas lill-Istat Membru l-ammont li jrid jitqies huwa t-total tad-dikjarazzjoni annwali għan-nefqa rilaxxata (kolonna a) jew, it-total tad-dikjarazzjonijiet mensili għan-nefqa mhux rikonċiljata (kolonna b).
      Ir-rata tal-kambju applikabbli: l-Artikolu 7(2) tar-Regolament (KE) Nru 883/2006.
      
         (3)  Jekk il-parti tad-dħul assenjat tkun għall-vantaġġ tal-Istat Membru, trid tiġi ddikjarata skont 05 07 01 06.
      
         (4)  Jekk il-parti tad-dħul assenjat tal-Fondi taz-Zokkor, tkun għall-vantaġġ tal-Istat Membru, trid tiġi ddikjarata skont 05 02 16 02.
      
         NB: Nomenklatura 2010: 05 07 01 06, 05 02 16 02, 67 01, 67 02, 68 03.